Nicolas Dominique Schmit

Den Nicolas Dominique Schmit, gebuer de 6. September 1814 a gestuerwen den 18. Mäerz 1870Jos. A. Massard: "Der Kanton Esch und die Cholera, Teil IV." In: Galerie, 4. Jg., nº 2 (01.04.1986), p. 229 [Digitised by the National Library of Luxembourg]., war e lëtzebuergeschen Dokter.

1844 huet hien zu Utrecht en Doktorat an der Medezin gemaach a krut 1846 d'Erlabnes, sech zu Lëtzebuerg z'etabléieren. 

Den Dr Schmit war vun 1847 bis 1864 deen éischte Kuer-Dokter vum Thermalbad Munneref a Matgrënner vum Thermalbetrib. Hien huet och d'Kuermethoden, déi do ugewannt goufen, mat entwéckelt. 1864 gouf den Dr Louis-Joseph-Désiré Fleury säin Nofollger, hie selwer huet dunn zu Munneref eng Privatpraxis opgemaach. Well hien zum Deel ouni Suen ze froe Patienten ënnersicht huet, krut en de Bäinumm De gudden Dokter Schmit. Hien ass an Aarmut gestuerwen.Administration Communale de Mondorf-les-Bains et sa commission de la culture et du patrimoine: Wer waren diese Persönlichkeiten? Fiche Nicolas D. Schmit.  Mondorf 2023, op mondorf.lu (nogekuckt: 04.12.2025).

Fir un hien z'erënneren, gouf zu Munneref d'Rue Dr Nicolas Dominique Schmit no him genannt.

Kategorie:Gebuer 1814
Kategorie:Gestuerwen 1870
Kategorie:Lëtzebuergesch Dokteren
Kategorie:Persounen, no deenen eng Struktur zu Lëtzebuerg genannt ass